แรงเก็งงบ “แบงก์” ดัน SET ปิดเช้ารีบาวด์ 9 จุด
SET ปิดเช้ารีบาวด์ 9 จุด รับแรงเก็งกำไรไตรมาส 2 กลุ่มแบงก์ ที่จะประกาศในสัปดาห์นี้ ช่วงบ่ายคาดดัชนีเคลื่อนไหวอยู่ในกรอบ 1,535-1,550 จุด
SET ปิดเช้ารีบาวด์ 9 จุด รับแรงเก็งกำไรไตรมาส 2 กลุ่มแบงก์ ที่จะประกาศในสัปดาห์นี้ ช่วงบ่ายคาดดัชนีเคลื่อนไหวอยู่ในกรอบ 1,535-1,550 จุด
18 ก.ค. 2565

นายสรพล วีระเมธีกุล ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย กล่าวว่า ดัชนีตลาดหุ้นไทยช่วงเช้าวันนี้ปรับขึ้นตามตลาดหุ้นอื่นในภูมิภาค โดยได้รับปัจจัยหนุนจาก Sentiment เชิงบวกจากคาดการณ์ธนาคารกลางสหรัฐ (เฟด) จะไม่ขึ้นดอกเบี้ยมากถึง 1% แต่อาจปรับขึ้นเพียง 0.75% ซึ่งทำให้ดาวโจนส์ฟิวเจอร์สปรับตัวขึ้นมาแรงเมื่อวันศุกร์ที่ผ่านมา ส่งผลให้กลุ่มที่เคยได้รับแรงกดดันกลับมาปรับเพิ่มสูงขึ้น
อย่างไรก็ตาม ยังต้องติดผลประกอบการของบริษัทจดทะเบียนในแต่ละประเทศ และกลางสัปดาห์นี้จะมีการประกาศตัวเลข GDP โลกที่ประเมินโดยกองทุนการเงินระหว่างประเทศ (IMF) คาดว่าจะปรับลดคาดการณ์ GDP ลง แต่ก็มองว่าตลาดได้รับรู้ปัจจัยดังกล่าวไปแล้ว
สำหรับแนวโน้มตลาดในช่วงบ่าย นายสรพล กล่าวว่า ดัชนี SET น่าจะเคลื่อนไหวอยู่ในกรอบ 1,535-1,550 จุด
นอกจากนี้คาดจะมีแรงเก็งกำไรงบแบงก์เข้ามาเนื่องจากสัปดาห์นี้เป็นการประกาศผลประกอบการของบริษัทจดทะเบียนกลุ่มแบงก์ โดย TISCO ประเดิมโชว์ผลงานออกมาเติบโตอย่างโดดเด่น
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 1,335.03 ล้านบาท ปิดที่ 156.00 บาท เพิ่มขึ้น 2.00 บาท
SCB มูลค่าการซื้อขาย 1,113.24 ล้านบาท ปิดที่ 95.50 บาท เพิ่มขึ้น 1.50 บาท
BDMS มูลค่าการซื้อขาย 822.08 ล้านบาท ปิดที่ 26.75 บาท ลดลง 0.25 บาท
KBANK มูลค่าการซื้อขาย 667.43 ล้านบาท ปิดที่ 141.50 บาท เพิ่มขึ้น 1.50 บาท
CPALL มูลค่าการซื้อขาย 553.24 ล้านบาท ปิดที่ 61.25 บาท ราคาไม่เปลี่ยนแปลง